Document ID: 32003R1749

Uredba Komisije (ES) št. 1749/2003
z dne 2. oktobra 2003
o znižanju, za tržno leto 2003/04, zneska pomoči za proizvajalce nekaterih citrusov, kot posledica prekoračitve praga predelave v nekaterih državah članicah
KOMISIJA EVROPSKIH SKUPNOSTI -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 2202/96 z dne 28. oktobra 1996 o uvedbi sheme pomoči Skupnosti za proizvajalce nekaterih citrusov [1], kakor je bila nazadnje spremenjena z Uredbo Komisije (ES) št. 1933/2003 [2], in zlasti člena 6 Uredbe,
ob upoštevanju naslednjega:
(1) Člen 5(1) Uredbe (ES) št. 2202/96 določa prag predelave Skupnosti za nekatere citruse, razdeljen med države članice v skladu s Prilogo II Uredbe. Člen 5(2) predvideva, da, ko se ta prag prekorači, se zneski pomoči, določeni v Prilogi I, zmanjšajo v vsaki državi članici, v kateri je prišlo do prekoračitve. Prekoračitev praga predelave se oceni na podlagi povprečnih količin, predelanih v okviru sheme pomoči v treh tržnih letih pred tržnim letom, za katerega se določi pomoč ali v enakovrednem obdobju.
(2) Države članice so v skladu s členom 23(1)(c) Uredbe Komisije (ES) št. 1092/2001 z dne 30. maja 2001 o podrobnih pravilih za uporabo Uredbe Sveta (ES) št. 2202/96 o uvedbi sheme pomoči Skupnosti za proizvajalce nekaterih citrusov [3], kakor je bila spremenjena z Uredbo (ES) št. 350/2002 [4], sporočile količine pomaranč, predelanih v okviru sheme pomoči. Na podlagi teh podatkov se je ugotovilo, da je bil prag predelave Skupnosti prekoračen za 101966 ton. V tej prekoračitvi je Italija prekoračilo svoj prag. Zneske pomoči za pomaranče, določene v Prilogi I k Uredbi (ES) št. 2202/96 za tržno leto 2003/04, je torej v Italiji treba zmanjšati za 14,93 %.
(3) Države članice so v skladu s členom 23(1)(c) Uredbe (ES) št. 1092/2001 sporočile količine grenivk in pomela, predelanega v okviru sheme pomoči. Na podlagi teh podatkov se je ugotovilo, da je bil prag predelave Skupnosti prekoračen za 2286 ton. V tej prekoračitvi so Grčija, Španija, Francija in Italija prekoračile svoje prage predelave. Zneske pomoči za grenivke in pomela, določene v Prilogi I k Uredbi (ES) št. 2202/96 za tržno leto 2003/04, je torej treba zmanjšati za 19,83 % v Grčiji, 54,14 % v Španiji, 26,74 % v Franciji in 33,29 % v Italiji.
(4) Ukrepi, predvideni s to uredbo, so v skladu z mnenjem Upravljalnega odbora za sveže sadje in zelenjavo -
SPREJELA NASLEDNJO UREDBO:
Člen 1
Kar zadeva Italijo in za tržno leto 2003/04, so zneski pomoči, ki se dodelijo na podlagi Uredbe (ES) št. 2202/96 za pomaranče, namenjene predelavi, kot je navedeno v Prilogi I Uredbe.
Člen 2
Kar zadeva Grčijo, Španijo, Francijo in Italijo in za tržno leto 2003/04, so zneski pomoči, ki se dodelijo na podlagi Uredbe (ES) št. 2202/96 za grenivke in pomela, namenjene predelavi, kot je navedeno v Prilogi II Uredbe.
Člen 3
Ta uredba začne veljati tretji dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, dne 2. oktobra 2003

Labels: 18
17
19